                                                                         Приложение 1

                                   ПРАВИЛНИК

за 
събиране, разходване и отчитане на средства
на партия БЪЛГАРСКИ СОЦИАЛДЕМОКРАТИ
Чл.1 С настоящият правилник се уреждат реда и начините за събиране, разходване и отчитане финансовите средства, постъпващи в партия БЪЛГАРСКИ СОЦИАЛДЕМОКРАТИ и осъществяването на контрол по спазване на законови разпоредби  в тази връзка.
ФИНАНСИРАНЕ

ИЗТОЧНИЦИ НА ФИНАНСИРАНЕ

Чл.2 партия БЪЛГАРСКИ СОЦИАЛДЕМОКРАТИ се финансира  от собствени приходи и от държавна субсидия.

Собствените приходи могат да бъдат:

    1.членски внос.
2. приходи от издателска дейност,авторски права и ползване на интелектуална собственост; 

    3. дарения от физически лица,юридически лица и еднолични търговци
Чл.3 / Събирането и отчитането на членския внос става тримесечно, като реда и начина за това, както и за разходването на паричните средства се определят от Правилник, изготвен от Изпълнителното бюро и утвърден от Националния комитет.

Формирането на членския внос е съгласно чл.59 ал.1.от Устава на партия БЪЛГАРСКИ СОЦИАЛДЕМОКРАТИ .  Минималният размер на членския внос е:

а) при месечен доход над двойния размер на минималната работна заплата – 1 % от минималната работна заплата;

б) при месечен доход под и равен на минималната работна заплата – 0,5 % от минималната работна заплата.
 Членския внос за СИ и ПЕС се събира еднократно всяка година и се отчита пред ФСО на партията . За удостоверяване на внесения членски внос, лицата натоварени с неговото събиране издават  приходна квитанция на вносителя.

Чл.4 Дарения се осъществяват по ред и при ограниченията предвидени в Закона за политическите партии.

Дарението от едно физическо лице , юридическо лице или едноличен търговец  за  партията не може да надхвърля повече надхвърля една минимилна работна заплата,дарителят предоставя  декларация по образец  за пройзхода на дарените средства.
Чл.5 За набраните чрез даренията средства се води публичен регистър на дарителите физически лица,юридически лица или еднолични търговци:

-трите имена

-адрес, данни по документ за самоличност

-дата на издаване

Чл.6 Не се приемат анонимни дарения.

Чл.7 Не се приемат дарения от юридически лица и еднолични търговци с просрочени задължения .

Чл.8 Не се приемат дарения релегиозни организации, от чужди правителства или от чуждестранни държавни предприятия, чуждестранни търговски дружества или чуждестранни организации с идеална цел.

Чл.9 При съмнения за изпиране на пари, се прилагат вътрешни правила за мерките срещу изпиране на пари.

Чл.10 Дарения се получават по банковата сметка на партия БЪЛГАРСКИ СОЦИАЛДЕМОКРАТИ или в брой. Или, когато са в брой се получават в централният офис на партията. За всички постъпващи дарения се издават съответните счетоводни документи ( когато са в брой ПКО).
Чл.11 Разходване на средства.
1. Набраните средства се разходват за финансиране дейността на партия БЪЛГАРСКИ СОЦИАЛДЕМОКРАТИ.

2. Разходите се одобряват от заседание на НК.

Чл.12 Средствата могат да се разходват.
1. За извършване на целеви разходи:

-организиране на Конгреси.

-мероприятия.

-предизборни кампании.

2. За извършване на постоянни (текущи) разходи.

-издръжка на партия БЪЛГАРСКИ СОЦИАЛДЕМОКРАТИ.

- закупуване на материали и консумативи.

-команддировки.
-заплащане на външни услуги, оказани от трети лица по повод дейността на партията.

-политически макетинг.

-разходи по транспорт.

-разходи по работни заплати.

-разходи за здравни и социални осигуровки.

-други разходи утвърдени от СЕКРЕТАРИАТА.

КАСОВИ ОПЕРАЦИИ
Чл.13 Касовите операции се отчитат от финансовия отдел на партията, които се приключват ежедневно.

Чл.14 За всеки разход, който се плаща в брой надлежно се попълва РКО, който се подписва от лицето извършило разхода и от Председателя на партията одобрил разхода.

Чл.15 Разходите може да се извършват само за целите, за които са отпуснати.
Чл.16 Командировките в страната и чужбина се признават и отчитат само при наличието на надлежно оформена заповед за командировка подписана от Председателя на партията.
МЕСТНИ ОРГАНИЗАЦИИ

Чл.17 Всяка местна организация трябва да води своя отделна вътрешна отчетност.

1. Членския внос от МО се събира тримесечно, като срещу внесените суми се издават ПКО.

2. За отчисленията за членски внос се попълва РКО от лицето, което ще отчете парите в централата на партията.
3. Отчисленията по членския внос могат да се превеждат и по банковата сметка на партията.

4. Средствата постъпващи от събрания членски внос от МО се отчитат и превеждат тримесечно в НК до 20-то число на следващия месец.

Чл.18 Частта от средствата оставаща на разположение на съответната МО се разходват по решение на членовете, с оглед нуждите на организацията.

Чл.19 Всяка МО трябва да води касова книга, на която да отразява в приходната част постъпленията от членски внос, в разходната отчисленията от членски внос и други присъщи разходи на МО.

СЧЕТОВОДНА ДОКУМЕНТАЦИЯ

Чл.20 Всички първични счетоводни документи по приходите и разходите се оформят и осчетоводяват във финансовия отдел към централата на партията в гр. София.

Чл.21 Те се водят съгласно изискванията на Закона за счетоводството и вътрешно партийните документи.

Чл.22 Организации, които имат на територията си клубни бази не могат да преоддават под наем и да преодстъпват за ползване с трети лица чл.32, ал.2 от ЗПП. Наемните правоотношения се прекратяват при не плащане на наемната цена за повече от три месеца или при нарушаване  на чл.32, ал.2 от ЗПП.
Чл.23 Областните председатели след заплащане на наемите за клубните бази представят фактурите във финансовия отдел на партията.

Чл.24 Всички разходи направени от МО ще бъдат изплатени само след представяне на надлежни счетоводни документи (фактури, заповед командировки и т.н.) и подписване на съответните РКО от лицата направили разхода и одобрени от Председателя на партията.
СЧЕТОВОДНА ОТЧЕТНОСТ

                       И СЧЕТОВОДНО ПРИКЛЮЧВАНЕ

Чл.25 Финансовата дейност се извършва и отчита съгласно Закона за счетоводството и действащата нормативна база в Република България.

Чл.26 партия БЪЛГАРСКИ СОЦИАЛДЕМОКРАТИ извършва двустранно счетоводно отчитане.

Чл.27 Счетоводното приключване е ежемесечно и се извършва при спазване на разпоредбите от Закона за счетоводството.
Чл.28 Отговорен за изготвянето на финансовите отчети е главния счетоводител.

Чл.29 Изготвения отчет за предходната година се представя за одобрение от ЦКРК и НК.

Чл.30 Финансовия отчет преди представянето му в Сметната палата подлежи на независим финансов одит и заверка от независим финансов одитор когато приходите/разходите за съответната година ,надхвърлят 50 000 лева.

Чл.31 До 30 март всяка година партия БЪЛГАРСКИ СОЦИАЛДЕМОКРАТИ  представя в Сметната палата финансов отчет на хартиен и електронен носител.
01.06.2023 година

